**NARAVOSLOVNI DAN: CELINSKE VODE**

**VODILO ZA UČITELJE**

**Naravoslovni dan:** CELINSKE VODE

**Predmet:** NARAVOSLOVJE

**Starost učencev:** 7. razred

**Trajanje:** 5 PU

**Splošni cilji:** Učenec aktivno dopolnjuje in poglablja teoretično znanje, ki ga je pridobil med poukom in ga povezuje v nove kombinacije, dejavnosti ga spodbujajo k samostojnemu delu, omogoča uporabo že osvojenega znanja in spoznavo novih metod in tehnik. Aktivno opazuje, spoznava in doživlja pokrajino kot celoto in njegovo ožjo okolico, hkrati pa tudi intenzivno doživlja naravo.

**Operativni cilji za 7. razred**

Učenec:

* primerja zgradbo in delovanje nekaterih naravnih ekosistemov (celinske vode, mokrišče)
* spoznajo, da je biotska raznovrstnost rastlin v ekosistemu odvisna tudi od neživih dejavnikov okolja , kot so količina svetlobe in vode, temperaturno območje)
* razumejo, da biotska raznovrstnost rastlin kot proizvajalcev vpliva na biotsko raznovrstnost in število organizmov, ki lahko živijo v ekosistemu
* spoznajo osnovno zgradbo glavnih gradbenih tipov živali: nevretenčarji (vrtinčarji, polži, školjke, deževniki, pijavke, raki, žuželke), vretenčarji (ribe, dvoživke, plazilci, ptiči, sesalci)
* razumejo povezavo med telesno zgradbo omenjenih živalskih skupin ter prilagoditvami in značilnostmi povezanih s premikanjem
* razumejo povezavo med telesno zgradbo omenjenih živalskih skupin ter prilagoditvami in značilnostmi povezanimi s prehranjevanjem
* razumejo, da pri živalih izmenjava plinov poteka preko dihalnih površin in to povežejo z zgradbo in delovanjem različnih tipov dihal
* spoznajo osebni razvoj živali- popolna, nepopolna preobrazba na izbranih primerih
* spoznajo in uporabijo osnovna merila za razvrščanje živali
* spoznajo skupne značilnosti organizmov, na podlagi katerih jih uvrščamo v določeno skupino
* razvrstijo živali v bližnjem ekosistemu v širše sistematske kategorije z uporabo določevalnih ključev

**Oblike dela:** individualna, delo v dvojicah

**Metode dela:** metoda opazovanja, metoda terenskega dela, metoda raziskovanja, delo s tekstom in slikovnim gradivom, delo z računalnikom in pametnim telefonom.

**Medpredmetno povezovanje:** geografija, matematika, slovenski jezik.

**Literatura:**

* Varstvo celinskih voda, Gorazd Urbanič, Mihael J. Toman
* Življenje jezer, Čisti jezeri- ponos Bleda in Bohinja, Špela Remec Rekar
* Določevalni ključi rastlin in živali

**Naloge učenca:**

1. naloga: V bližnji okolici poišči in fotografiraj celinsko vodo, lahko je tekoča ali stoječa celinska voda.

2. naloga: Izmeri temperaturo in pri tekočih vodah tudi hitrost toka vode.

3. naloga: Poskušaj določiti bivalna območja v vodi. Nariše skico stoječe ali tekoče vode z bivalnimi območji.

4. naloga: Samostojno boš raziskoval celinsko vodo. Poiskal in določil boš živali in rastline v obrežnem pasu s pomočjo slikovnih določevalnih ključev.

5. naloga: Določil boš kakovost vode glede na prisotnost nevretenčarjev.

**Odgovore zapisuj v zvezek, jih fotografiraj in pošlji učitelju po e-pošti.**